
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga RH, MF, PU, Područni ured Osijek zastupana po ŽDO u Osijeku, OIB 18683136487 za otvaranje stečajnog postupka nad dužnikom JERIHON GRADNJA d.o.o. za radove u građevinarstvu, projektiranje i nadzor, trgovina na veliko i malo, Osijek, Ulica kestenova 127, MBS 030174959, OIB 75529586826, dana 22. kolovoza 2018.


r i j e š i o   j e


1. OBUSTAVLJA SE stečajni postupak nad dužnikom JERIHON GRADNJA d.o.o. za radove u građevinarstvu, projektiranje i nadzor, trgovina na veliko i malo, Osijek, Ulica kestenova 127, MBS 030174959, OIB 75529586826. 

2. Nalaže se registru Trgovačkog suda u Osijeku, u sudski registar upisati brisanje privremenog stečajnog upravitelja Ivan Mikić, Nova Gradiška, Gundulićeva bb, OIB 72220905423.


Obrazloženje


Predlagatelj RH, MF, PU, Područni ured Osijek je dana 12.03.2018. godine podnijela ovome sudu prijedlog za otvaranje stečajnog postupka nad dužnikom JERIHON GRADNJA d.o.o. za radove u građevinarstvu, projektiranje i nadzor, trgovina na veliko i malo, Osijek, Ulica kestenova 127, MBS 030174959, OIB 75529586826, temeljem odredbe čl. 16. i 109. Stečajnog zakona (NN 71/15 i 104/17, dalje: SZ).

U prijedlogu je navela da na dan 2.03.2018. dužnik u Očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 5.631,60 kn.

Prije održavanja ročišta radi očitovanja o prijedlogu za otvaranje stečajnog postupka i ročišta radi rasprave o pretpostavkama za otvaranje stečajnog postupka zakonski zastupnik dužnika dostavio je zamolbu za obustavu stečajnog postupka u kojem navodi da žiro-račun dužnika nije više blokiran, te je u privitku dostavio dokaz o istom – Potvrdu FINE od 12.06.2018. iz koje je razvidno da žiro-račun dužnika na dan 12.06.2018. nije blokiran i da nema nepodmirenih obveza.

Sud je izvršio uvid u spis i dokumente u spisu i to Izvadak iz sudskog registra, Prijedlog vjerovnika za otvaranje stečajnog postupka, GFI za 2016. godinu (3 stranice), Očevidnik o redoslijedu plaćanja od 2.03.2018. (2 stranice), Podnesak dužnika od 19.07.2018. i Potvrda FINE o blokadi računa i novčanih sredstava ovršenika od 12.06.2018., te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a.

U Osijeku 22. kolovoza 2018.


Zapisničar:         							SUDAC:
Elizabeta Đeke					      mr. sc. Tihomir Kovačević

                                                                                   
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. ŽDO GUO Osijek
2. Privremeni stečajni upravitelj Ivan Mikić
3. Dužniku
4. Sudski registra – nakon pravomoćnosti
5. objaviti na mrežnoj stranici e-Oglasna ploča sudova 

